
             REPUBLIKA HRVATSKA
BJELOVARSKO-BILOGORSKA ŽUPANIJA
                 GRAD  GAREŠNICA	

KLASA: 604-01/22-01/01
URBROJ: 2103-4-02-22-2
Garešnica, 10. listopada 2022. godine

Temeljem članka 53. Statuta Grada Garešnice („Službeni glasnik Grada Garešnice“, broj: 2/21), članka 6. Pravilnika o stipendiranju učenika i studenata Grada Garešnice („Službeni glasnik Grada Garešnice“, broj: 8/14 i 7/19) i Odluke o raspisivanju Natječaja za dodjelu stipendija u školskoj/akademskoj godinu 2022./2023. od 29. rujna 2022. godine KLASA:604-01/22-01/1, URBROJ:2103-4-02-22-1 („Službeni glasnik Grada Garešnice“, broj: 10/22), gradonačelnik Grada Garešnice raspisuje

N  A  T  J  E  Č  A  J

za dodjelu stipendija u školskoj/akademskoj godini 2022./2023.

I.
U akademskoj godini 2022./2023., Grad Garešnica će dodijeliti ukupno 16  (šesnaest) stipendija:
8 (osam) učeničkih i 8 (osam) studentskih stipendija. 


II.
Visina stipendije iznosi mjesečno 300,00 kuna za učenike, 600,00 kuna za studente,  a isplaćivat će se tijekom 10 mjeseci u školskoj/akademskoj godini.


III.
Pravo sudjelovanja na natječaju za dodjelu stipendija imaju učenici, redovni i nezaposleni izvanredni studenti, državljani Republike Hrvatske s prebivalištem na području Grada Garešnice, a kojima prosjek primanja po članu domaćinstva za zadnja tri mjeseca prije podnošenja prijave ne prelazi 2.500,00 kuna mjesečno.

IV.
Kandidati su dužni dostaviti popunjenu prijavu  (potpisanu od strane kandidata i roditelja) i priložiti sljedeće dokumente kao dokaz da udovoljavaju uvjetima natječaja: 

A) Dokaz o pravu sudjelovanja na natječaju:

- Presliku osobne iskaznice učenika/studenta ili uvjerenje o prebivalištu,
- Potvrdu o upisu u obrazovnu ustanovu,
- Izjavu o broju članova domaćinstva potpisanu od strane roditelja (obrazac kupiti u knjižari),
- Potvrdu poslodavca o primanjima zaposlenih članova domaćinstva za zadnja tri mjeseca  od dana raspisivanja natječaja (plaća, mirovina), potvrdu Hrvatskog zavoda za zapošljavanje za nezaposlenog člana domaćinstva, odnosno za nezaposlenog izvanrednog studenta te uvjerenje o prihodima ostvarenim samostalnim radom za članove zajedničkog domaćinstva (obrt, poljoprivreda i slično) - dokaz iz Porezne uprave.
- za učenike I. razreda, dostaviti preslike svjedodžbi V. – VIII. razreda osnovne škole,
- za učenike II., III. i IV. razreda dostaviti preslike svjedodžbi srednje škole,
-za studenta prve godine studija: dostaviti presliku svjedodžbi svih razreda srednje škole i svjedodžbe o državnoj maturi ili potvrde o položenim ispitima državne mature
- za studenta viših godina studija: prijepis ocjena položenih ispita iz predhodnih godina studiranja.

C) Za dodatne bodove:

- potvrdu o završena dva razreda/dvije godine studija u jednoj godini,
- dokaz da je kandidat dijete samohranog roditelja (npr. smrtni list za drugog roditelja, rodni list za kandidata iz kojeg se vidi da je drugi roditelj nepoznat, rješenje kojim je oduzeto roditeljsko pravo drugom roditelji i dr.),
- potvrda o redovnom školovanju (potvrda o upisu u školu ili fakultet) za braću ili sestre kandidata (koji nisu korisnici stipendije),
- dokaz o postignutim izvanškolskim rezultatima, te o znanstvenom, stručnom ili umjetničkom radu tijekom prethodne školske/akademske godine (npr. o objavljenom radu u domaćoj ili međunarodnoj stručnoj publikaciji, potvrde i diplome s natjecanja – međunarodna, državna i županijska natjecanja),
- dokaz da je dijete hrvatskog branitelja ili branitelja invalida domovinskog rata. 
      
V.
Potrebe tržišta rada za pojedina zvanja iskazane preporukom za obrazovnu upisnu politiku i stipendiranje Hrvatskog zavoda za zapošljavanje, Područne službe u Bjelovaru (deficitarna zanimanja),  koja donose 200 bodova kandidatu koji je upisao jedan od slijedećih:
-  sveučilišnih studija
1. Matematika, nastavnički smjer
2. Informatika, nastavnički smjer ili Informatika u obrazovanju
3. Engleski jezik i književnost ili anglistika
4. Njemački jezik i književnost ili germanistika
5. Fizika, nastavnički smjer
6. Kemija, nastavnički smjer
7. Edukacijska rehabilitacija
8. Dentalna medicina
9. Strojarstvo

- stručnih studija
1. Pedagoški odgoj
2. Sestrinstvo
3. Mehatronika

- dvogodišnji ili trogodišnji srednjoškolski program
1. Zidar/zidarica
2. Tesar/tesarica
3. Bravar/bravarica
4. Zavarivač/zavarivačica
5. Autoelektričar/autoelektričarka
6. Vodoinstalater/vodoinstalaterka
7. Elektroinstalater/elektroinstalaterka
8. Strojobravar/strojobravarica
9. CNC operater/CNC operaterka
10. Vozač/vozačica
11. Pekar

- četverogodišnji ili petogodišnji srednjoškolski program
1. računalni tehničar u strojarstvu/računalna tehničarka u strojarstvu
2. medicinska sestra opće njege/medicinski tehničar opće njege

te ostala zvanja iskazana preporukama za obrazovnu upisnu politiku i politiku stipendiranja Hrvatskog zavoda za zapošljavanje za 2022. godinu.
             
VI.
Stipendija se može dodijeliti samo onim kandidatima koji ne primaju naknadu, kredit ili stipendiju po nekoj drugoj osnovi što dokazuju vlastoručno potpisanom izjavom.

VII.
Stipendija je bespovratna pod uvjetom da korisnik stipendije u ugovorenom roku završi studiranje i da nakon završetka studija ima prijavljeno prebivalište na području Grada Garešnice još dvije godine.

VIII.
Rok za podnošenje prijave na natječaj istječe 04. studenog 2022. godine.
Nepotpune kao i nepravodobne prijave neće se razmatrati.

IX.
Lista kandidata za dodjelu stipendije bit će objavljena na oglasnoj ploči Grada Garešnice i na web stranicama Grada u roku od 30 dana od dana zaključivanja natječaja, o čemu će svi kandidati biti pisano obaviješteni.

X.
U roku od 8 dana po primitku obavijesti, kandidat može podnijeti pisani prigovor na listu i to gradonačelniku Grada Garešnice.

XI.
Prijave s potrebnom dokumentacijom dostavljaju se na adresu: GRAD GAREŠNICA, Vladimira Nazora 20A, 43280 GAREŠNICA s naznakom  „Prijava na natječaj za stipendije za učenike i studente“ .



GRADONAČELNIK
                                                                                                              Josip Bilandžija, dipl.ing.šum.  
2

2

image1.wmf

